[{"text_idx": "#000002", "text": "Prosiect traws-gelfyddyd Plethu/Weave yn cael ei ymestyn i 2021"}, {"text_idx": "#000003", "text": "Mae Plethu/Weave, cywaith traws-gelfyddyd digidol Cwmni Dawns Cenedlaethol Cymru (CDCCymru) a Llenyddiaeth Cymru, wedi cael ei ymestyn i 2021 ac wedi cael ei gomisiynu i fod yn rhan o lansiad blwyddyn Cymru yn yr Almaen 2021 Llywodraeth Cymru."}, {"text_idx": "#000004", "text": "Yn dilyn llwyddiant cywaith traws-gelfyddyd CDCCymru a Llenyddiaeth Cymru, bydd Plethu/Weave #2 yn cael ei lansio ym mis Ionawr 2021, gan gynnig rhagor o gyfleoedd i ddawnswyr annibynnol wedi\u2019u lleoli yng Nghymru gael eu paru a\u0302 rhai o feirdd mwyaf talentog Cymru i greu wyth o ffilmiau digidol, byr, cyfoes a chyffrous ar-lein."}, {"text_idx": "#000006", "text": "Yn 2020,parodd Plethu/Weave bedwar dawnsiwr o CDCCymru a phedwar artist dawns annibynnol gydag wyth o feirdd gyda\u2019r nod o greu wyth ffilm fer ar gyfer cynulleidfaoedd ar-lein. Creodd y parau hyn weithiau traws-gelfyddyd sydd wedi\u2019u hysbrydoli gan straeon, lleoliad, treftadaeth a chysylltiad yr artistiaid eu hunain a\u0302 Chymru."}, {"text_idx": "#000007", "text": "Caiff Aber Bach ei enw ar o\u0302l bae yng ngorllewin Cymru, lle gellir clywed synau melin wla\u0302n a\u2019r mo\u0302r. Ceir \u2018Aber\u2019 a \u2018Bach yn y Gymraeg a\u2019r Almaeneg, ond gydag ystyron gwahanol. O\u2019r syniad hwn y daw\u2019r ffilm \u2013 a gafodd ei ffilmio ym Melin Wla\u0302n Melin Tregwynt yn Sir Benfro, a\u2019i chreu ar y cyd a\u0302 Rufus Mufasa, Hanan Issa a Tim Volleman \u2013 ac mae\u2019nn archwilio sut y gallwn blethu geiriau i greu patrymau newydd o berthyn."}, {"text_idx": "#000008", "text": "Dywedodd dawnsiwr CDCCymru, Elena Sgarbi, \u201cMae gweithio ar yr ail gynhyrchiad o\u2019r prosiect ffilm Plethu/Weave gyda Mererid Hopwood a Tim Volleman wedi bod yn gyfle gwych i ennill dealltwriaeth well o Gymru a\u2019i diwylliant. Trwy frwdfrydedd Mererid i rannu ei diwylliant a\u2019r prosiect hwn, ces gyfle i ddod i adnabod cornel brydferth o ogledd Sir Benfro drosof fy hun, a\u2019i thraddodiad gwehyddu gwla\u0302n pwysig.\u201d"}, {"text_idx": "#000009", "text": "Mae gan CDCCymru hanes o deithio i\u2019r Almaen ers 2017, gan berfformio i gynulleidfaoedd yn bennaf yng Ngogledd Rhein-Westphalia, Bafaria a Baden-Wu\u0308rttemberg."}, {"text_idx": "#000010", "text": "Dywedodd y Prif Weithredwr, Paul Kaynes, \u201cRydym yn falch iawn y bydd CDCCymru yn cyflwyno dawns fel rhan o lansiad Cymru yn yr Almaen Llywodraeth Cymru. Rydym wedi bod yn datblygu ein henw da a chynulleidfaoedd yn Ewrop, yn enwedig yn yr Almaen a gwledydd cyfagos dros y tair blynedd diwethaf, gan berfformio i leoliadau dan eu sang gyda chryn gymeradwyaeth. Mae\u2019n deimlad cyffrous iawn i ni ein bod wedi cael ein comisiynu i greu y ffilmiau Plethu/Weave hyn, fel bod rhagor o gynulleidfaoedd gartref a thramor yn gallu gweld dau gwmni celfyddydol cenedlaethol o Gymru yn cydweithio.\u201d"}, {"text_idx": "#000011", "text": "Bydd y ddau gomisiwn Plethu/Weave #2 arall sydd yn rhan o raglen Cymru yn yr Almaen yn cael eu darlledu ym mis Mawrth ac ym mis Hydref, gan arddangos gwaith y bardd Alex Wharton a\u2019r artistiaid dawns Krystal S. Lowe ac Osian Meilir."}, {"text_idx": "#000013", "text": "Dywedodd Jane Hutt, y Dirprwy Weinidog a\u2019r Prif Chwip: \u201cMae blwyddyn Cymru yn yr Almaen yn ymwneud a\u0302 chryfhau\u2019r cysylltiadau rhwng y ddwy genedl ac adeiladu rhai newydd, ac mae gan y sector celfyddydol ran bwysig i\u2019w chwarae. Mae ein celfyddydau, diwylliant a chreadigrwydd yn rhoi i Gymru ei phersonoliaeth unigryw ac mae\u2019n gryfder mawr yn nhermau hyrwyddo Cymru ar lwyfan y byd."}, {"text_idx": "#000014", "text": "\u201cRydym yn falch iawn o fod yn gweithio a\u0302 CDCCymru a Llenyddiaeth Cymru ar y prosiect cyffrous hwn ac yn edrych ymlaen at arddangos gwaith rhai o\u2019n beirdd a dawnswyr mwyaf talentog i gynulleidfaoedd yr Almaen yn y flwyddyn i ddod.\u201d"}, {"text_idx": "#000015", "text": "Bydd Aber Bach, y comisiwn Plethu/Weave #2 cyntaf ar gyfer Cymru yn yr Almaen yn cael ei ddarlledu fel rhan o\u2019r lansiad digidol ar sianeli cyfryngau cymdeithasol Llywodraeth Cymru ar 11 Ionawr. Bydd Aber Bachar gael ar wefannau a sianeli cyfryngau cymdeithasol CDCCymru a Llenyddiaeth Cymru o 12 Ionawr ymlaen."}, {"text_idx": "#000016", "text": "Am ragor o wybodaeth, ewch i ndcwales.co.uk"}, {"text_idx": "#000017", "text": "Leave a Reply Cancel reply"}, {"text_idx": "#000018", "text": "Your email address will not be published. Required fields are marked *"}, {"text_idx": "#000021", "text": "Creating opportunities for a diverse range of people to experience and respond to sport, arts, culture and live events. / Lleisiau amrywiol o Gymru yn ymateb i'r celfyddydau a digwyddiadau byw"}, {"text_idx": "#000022", "text": "Get The Chance on Twitter @getthechance4u"}, {"text_idx": "#000023", "text": "Get The Chance on Twitter"}, {"text_idx": "#000025", "text": "Get The Chance on Facebook"}]